Caleb Francis

Caleb Francis (født 8. februar 1968 på Mauritius) er en norsk tidligere fotballspiller.

Caleb Francis spilte for Lillehammer FK (LFK) frem til han var 17 år og er en av LFKs mest profilerte spillere. Etter dette gikk ferden videre til toppfotball i Kongsvinger hvor han spilte i tilsammen åtte sesonger og laget over 20 mål i eliteserien i fotball. I tillegg til karrieren i Kongsvinger, spilte Francis spiss for Bryne i 1. divisjon fotball for herrer et par sesonger. Her scoret han hele 60 mål på 118 kamper, og ble blant annet toppscorer i denne ligaen i 1998. På slutten av sin karriere gikk Francis til Ull/Kisa hvor han spilte i 2½ år, før han til slutt gikk til Larvik Fotball, der han var i 1½ år.

Francis har etter den aktive karrieren vært trener for blant annet IL Runar Fotballs A-lag.

Han jobber nå som lærer, på Ra ungdomsskole, ved siden av å være aktiv i fotballen.

 Klubber 
 Lillehammer FK (1978–1987)
 Kongsvinger (1988–1995 og 1999)
 Bryne (1996–1998)

 Referanser 

 Eksterne lenker 


Kategori:Norske fotballspillere
Kategori:Fotballspillere for Lillehammer FK
Kategori:Fotballspillere for Kongsvinger IL Toppfotball
Kategori:Fotballspillere for Bryne FK
Kategori:Fotballspillere for Ullensaker/Kisa IL